Ukraina Tış işler nazirligi Qırım Ukraina kontroline qaytarılsın dep, Kremlge qarşı basqını quvetleştirmege talap ete
25 iyül 2020, 18:20
Moskva qanunsız Qırım işğalini normalleştirmek ıntıluvlarında muvaffaq olmaq fırsatlarını coydı. Bu aqta Ukraina Tış işler naziri Dmıtro Kuleba bildirdi.
«Bunıñnen beraber, insan aqlarınıñ bozuluvı ve Qırımnıñ askeriyleştirilüvi Kremlge qarşı basqı quvetleştirilüvini talap ete, işğal toqtatılsın ve vaqtınca işğal etilgen yarımada Ukrainağa qaytarılsın», – dep aytıla Ukraina Tış işler naziriniñ Twitter haberinde.
Ukraina Tış işler naziri Dmıtro Kulebanıñ bildirgenine köre, Ukraina ve Rusiye prezidentleri Volodımır Zelenskıy ve Vladimir Putinniñ Qırımda körüşüvi yarımada Kyiv kontroline qaytqan soñ kerçekleştirile bile.